Document ID: 32004D0850

KOMISIJAS LĒMUMS
(2004. gada 3. decembris),
ar ko groza I un II pielikumu Lēmumam 2002/308/EK, ar ko izveido apstiprināto zonu un apstiprināto saimniecību sarakstu attiecībā uz vīrusu hemorāģisko septicēmiju (VHS) vai infekciozo hematopoētisko nekrozi (IHN), vai abām šīm slimībām
(izziņots ar dokumenta numuru K(2004) 4553)
(Dokuments attiecas uz EEZ)
(2004/850/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 5. un 6. pantu,
tā kā:
(1)
Komisijas Lēmums 2002/308/EK (2) izveido apstiprināto zonu un to apstiprināto zivjaudzētavu sarakstu, kuras atrodas neapstiprinātajās zonās, attiecībā uz noteiktām zivju slimībām.
(2)
Austrija, Vācija, Itālija un Spānija ir iesniegušas pamatojumus apstiprināto saimniecību statusa iegūšanai neapstiprinātajās zonās attiecībā uz VHS un IHN noteiktām saimniecībām to teritorijā. Sniegtā dokumentācija liecina, ka šīs saimniecības atbilst Direktīvas 91/67/EEK 6. panta prasībām. Tādēļ tās pretendē uz apstiprinātās saimniecības statusu neapstiprinātā zonā un pievienojamas apstiprināto saimniecību sarakstam.
(3)
Itālija ir paziņojusi par pozitīvu VHS rezultātu kontinentālās zonas daļā, kas iepriekš tika uzskatīta par slimības neskartu. Tādēļ šī zona vairs neatbilst Direktīvas 91/67/EEK 5. panta prasībām. Tādēļ ir jāatceļ apstiprinātais kontinentālās zonas statuss attiecībā uz VHS.
(4)
Tādēļ attiecīgi ir jāgroza Lēmums 2002/308/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/308/EK groza šādi:
1)
I pielikumu aizstāj ar šā lēmuma I pielikuma tekstu.
2)
II pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2004. gada 3. decembrī

Labels: 0
6